প্রথম পর্বের জন্য এখানে ক্লিক করুন-- Click this link...  দাওয়াতী কাজ না করার ভয়াবহ পরিণতি।    বর্তমানে মুসলমানরা বিরাটা মুসিবতের মধ্য আছে। ইসলামী ভূখন্ডগুলো সাম্রাজ্যবাদ কর্তৃক আক্রান্ত, মিডিয়া কর্তৃক মুসলমানদের বিরুদ্ধে বিরতিহীনভাবে চলছে অপপ্রচার। এই সংকট মূহুর্তে সাধারন মুসলমানরা নিরাশার আবর্তে নিমজ্জিত। বাতিলপন্থীদের অগ্রগতিতে সাধারন মুসলামনরা দিশেহারা।  মুসলামানদের বর্তমান অবস্থা এবং বাতিলদের এত অগ্রগতি কেন- এ প্রশ্ন অনেক সাধারন মুসলমানের। উত্তরে এর অনেকগুলো কারন বলা যায়। অনেক কারনগুলোর অন্যতম কারন হচ্ছে তাবলীগের কাজে মুসলমানদের অনীহা।    আয়াত  বনী ইসরাইলের মধ্যে যারা কুফরী করেছে তাদেরকে দাউদ ও মারইয়ামপুত্র ঈসার মুখে (ভাষায়)  অভিশাপ দেয়া হয়েছে। কারণ, তারা অবাধ্য হয়েছে এবং সীমালঙ্ঘন করত। তারা পরস্পরকে মন্দ থেকে নিষেধ করত না, যা তারা করত তা থেকে। তারা যা করত তা কতই না মন্দ! (সূরা আল মায়েদা, আয়াত : ৭৮-৭৯)    তখন আমি মুক্তি দিলাম তাদেরকে যারা মন্দ হতে নিষেধ করে। আর যারা জুলুম করেছে তাদেরকে কঠিন আযাব দ্বারা পাকড়াও করলাম। কারণ, তারা পাপাচারে লিপ্ত হত। (সূরা আল আরাফ, আয়াত: ১৬৫)    হাদিস  হুজাইফা রাদিয়াল্লাহু আনহু থেকে বর্ণিত, নবী কারীম সাল্লাল্লাহু আলাইহি ওয়াসাল্লাম বলেছেন: সেই সত্ত্বার কসম, যার হাতে আমার  জীবন, তোমরা অবশ্যই সৎ কাজের আদেশ করবে আর মন্দ কাজ থেকে বারণ করবে। যদি না কর, তাহলে আল্লাহ তোমাদের উপর শাস্তি পাঠাবেন। অত:পর তোমরা তাকে ডাকবে আর তোমাদের ডাকের সাড়া দেয়া হবে না। (বর্ণনায়: তিরমিজী, ইমাম তিরমিজী হাদীসটিকে হাসান বলে মন্তব্য করেছেন)    ইবনে মাসউদ রাদিয়াল্লাহু আনহু থেকে বর্ণিত, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেন: u200cবনী ইসরাইলের মধ্যে প্রথম ত্রুটি-বিচ্যূতি অনুপ্রবেশ করে এভাবে যে, এক ব্যক্তি অপর ব্যক্তির সাথে সাক্ষাত করত এবং তাকে বলত, হে অমুক! আল্লাহ তাআলাকে ভয় কর  আর যা করছ তা বর্জন কর। কেননা এ কাজ তোমার জন্য বৈধ নয়। তারপর সে পরদিন তার সাথে দেখা করলে তাকে পূর্বের অবস্থায়ই দেখতে পেত। কিন্তু তার ঐ অবস্থা তাকে তার সাথে পানাহার, উঠা-বসায় অংশ নিতে বারণ করেনি। যখন তারা এমন করল আল্লাহ একজনের অন্তরের কালিমা দ্বারা অপরের অন্তরকে অন্ধকার করে দিলেন।u200c এ কথা বলার পর রাসূলুল্লাহ সাল্লাল্লাহু আলাইহি ওয়াসাল্লাম মিম্নোক্ত আয়াত পাঠ করলেন: যার অর্থ হল : বনী ইসরাইলের মধ্যে যারা কুফরী করেছে তাদেরকে দাউদ ও মারইয়ামপুত্র ঈসার মুখে অভিশাপ দেয়া হয়েছে। কারণ, তারা অবাধ্য হয়েছে এবং সীমা লঙ্ঘন  করত। তারা পরস্পরকে মন্দ থেকে নিষেধ করত না, যা তারা করত তা থেকে। তারা যা করত তা কতই না মন্দ! তাদের মধ্যে অনেককে তুমি দেখতে পাবে, যারা কাফেরদের সাথে বন্ধুত্ব করে। তারা যা নিজেদের জন্য পেশ করেছে তা কত মন্দ যে, আল্লাহ তাদের উপর ক্রোধান্বিত হয়েছেন এবং তারা আযাবেই স্থায়ী হবে। আর যদি তারা আল্লাহ ও নবীর প্রতি এবং যা তার প্রতি নাযিল হয়েছে তার প্রতি ঈমান রাখত, তবে তাদেরকে বন্ধু হিসাবে গ্রহণ করত না। কিন্তু তাদের মধ্যে অনেকে পাপাচারী (সূরা আল মায়েদা, আয়াত: ৭৮-৮১) এরপর তিনি বলেন, কখনো না, আল্লাহর কসম! তোমরা অবশ্যই সৎ  কাজের আদেশ করতে থাকো এবং মন্দ কাজ থেকে নিষেধ করো। জালিম-অত্যাচরীর হাত ধরে তাকে হক পথে টেনে আনবে। সত্য ন্যায়ের উপর প্রতিষ্ঠিত থাকবে। অন্যথায় আল্লাহ তোমাদের পরস্পরের অন্তরকে বিবাদ-বিচ্ছেদে লিপ্ত করে দেবেন। ফলে তোমরা তাদের অভিশাপ দেবে যেমন তারা অপরকে অভিশাপ দিত। (বর্ণনায়: আবু দাউদ ও তিরমিজী, ইমাম তিরমিজী একে হাসান বলে মন্তব্য করেছেন)    উপরের কয়েকটি আয়াত হাদিস হতে জানতে পারলাম- দাওয়াতী কাজে গাফলতি করলে আমাদের কি অবস্থা হতে পারে। আমরা যদি আবারও ইসলামের সহজ সরল জীবনের ফিরে দাওয়াতী কাজ অব্যহতভাবে চালিয়ে যায় তাহলে আমাদের বর্তমান অবস্থা বেশি দিন থাকবে না ইনশাআল্লাহ।